Godset-Jradis stjernetreff fikset poeng
ARTIKKELEN ER OVER TO ÅR GAMMEL Strømsgodset så hvassest ut fra start og tok ledelsen i 14. spilleminutt da dansklibanesiske Jradi fyrte av fra 20 meter og rett i hjørnet. Et skudd som ikke så håpløst ut for Sogndal-målvakt Mathias Dyngeland, men 0-1 ble det. Det var Jradis andre gode forsøk for dagen. Etter fem minutter skjøt han en dubber i tverrliggeren, utenfor rekkevidde til keeper. Redaksjonelt samarbeidRedaksjonelt samarbeid– Jeg så der var en mulighet til å tre den gjennom og fikk godt treff. Selv om jeg scoret og var mye involvert, er jeg ikke fornøyd. Vi hadde fortjent å vinne, sier Jradi til VG. Les også: Skullerud avviser prat om formasjonsbytteKantspilleren som kom fra Lillestrøm før året sesong, sier han trives godt i trener Tor Ole Skulleruds nye 4-4-2-system. – Laget har skiftet spillestil og trenger tid. Selv trives jeg godt i systemet som jeg kjenner fra Lillestrøm. Da lå vi noe lavere. Her skal vi stå høyt, og det liker jeg. Jeg passer godt som mellomromsving, sier dansken. Trener Skullerud roser vingen etter kampen. – Han passer veldig godt inn i systemet vi ønsker å få til. Og han skyter mange gode skudd fra distanse.Til liks med sist hjemmekamp mot Stabæk, så Sogndal-spillerne tamme og usikre ut i starten. Det merkes at bærebjelker som Patronen, Raitala og Sarr er borte. Når i tillegg Ole Amund Sveen er ute med beinrudd resten av sesongen, og Taijo Teniste er ute med strekkskade, tynnes det i Sogndal-rekkene. Sogndal-trener Eirik Bakke virket sånn passe fornøyd med ett poeng, men gledet seg over at de ikke har tapt hjemme i år. – Vi ble regelrett overkjørt av Strømsgodset i treningskampen i Drammen rett før seriestart, og måtte ta hensyn til det. Jeg er fornøyd med hvordan vi fulgte kampplanen. Med spillere borte og ute med skade må vi tilpasse oss. Jeg er fornøyd med seriestarten på hjemmebane med fire poeng på to kamper, men ikke med to tap på bortebane, sier Sogndal-trener Eirik Bakke til VG. – Det blir her hjemme på Fosshaugane vi må plukke de fleste poengene, så får vi prøve å få med noen på bortebane også. Les også: Sogndal-spiss brakk beinetSogndal har vært flink til å plukke spillere fra lavere nivå, og det var en sørlandskombinsjon mellom mandalittene Eirik Schulze og Martin Ramsland som sørget for balanse. Eirik Birkelund fant Schulze med en lur stikker ut på siden, Schulze spilte Ramsland gjennom. Og spissen viste en side han så langt ikke er kjent for på Fosshaugane. Han satte på turboen og spurtet fra Godset-forsvarerne. Alene med keeper Janukiewicz gjorde han ingen feil og dermed 1-1 etter 31 minutter. – Schulze kom fri på siden og ga meg en fin stikker i mellomrommet. Jeg vant løpsduellen med midtstopperen og fikk satt den til side for keeper. Man er aldri sikker på scoring, men jeg hadde en god følelse, sier Ramsland til VG. – At jeg fikk vist frem farten min hadde nok noe med hvordan vi la oss som lag å gjøre. Vi la oss lavt, og jeg slapp å jage slik jeg har brukt å gjøre. Da hadde jeg også mer krefter i løpsduellen.Høyrekant Jradi var som nevnt virkelig i skuddet på Fosshaugane. I 52. minutt ble han spilt alene gjennom litt skrått til høyre for mål, skuddet ble bare halvbra og gikk utenfor. Les også: Mener Pedersen ikke er grisete Ni minutter senere var Jradi frempå igjen. Nguen ble felt i farlig posisjon på 17 meter. Jradi skrudde frisparket over muren og rett i tverrliggeren for andre gang i kampen. – Vi skapte ikke all verden i andre omgang, men vi hadde nok til å vinne kampen, konstaterte Skullerud, som egentlig følte at de burde tatt med seg alle tre poengene hjem til Drammen. – Jeg er fornøyd med hvordan i framstod som lag, og hvordan vi forsvarte oss i denne vanskelige bortekampen. Sogndal skuffet og klarte aldri etablere noe eget spill som kunne trykke Strømsgodset bakover. Eirik Bakkes mannskap ble baktunge. Foran mål ble det tannløst og sjansefattig. Alt i alt var Strømsgodset det beste laget. At det ble uavgjort var statistisk sett ingen sensasjon. Lagene har spilt uavgjort ni ganger i oppgjør på øverste nivå i Sogndal, Godset har vunnet tre, Sogndal kun én gang på hjemmebane mot drammenserne. Se mer statistikk for Eliteserien på VG Live.
(Sogndal - Strømsgodset 1-1) Med scoring og to i tverrliggeren ble Bassel Jradi dagens beholdning på Fosshaugane.